b'\n_START_ARTICLE_\nGolbolas\n_START_PARAGRAPH_\nGolbolas arba akl\xc5\xb3j\xc5\xb3 riedulys\xc2\xa0\xe2\x80\x93 ne\xc4\xafgali\xc5\xb3j\xc5\xb3 sporto \xc5\xa1aka akliesiems ir silpnaregiams, sukurta austro Hanz Lorenzen ir vokie\xc4\x8dio Sepp Reindle po II Pasaulinio karo, 1946 m._NEWLINE_1976\xc2\xa0m. Toronte (Kanada) vykusioje parolimpiadoje golbolas buvo \xc4\xaftrauktas kaip demonstracinis sportas. Nuo 1980\xc2\xa0m. jis tapo pastoviu parolimpini\xc5\xb3 \xc5\xbeaidyni\xc5\xb3 sportu. 1978\xc2\xa0m. Austrijoje surengtas pirmasis pasaulio \xc4\x8dempionatas._NEWLINE_\xc5\xbdaid\xc4\x97jai var\xc5\xbeosi 18\xc2\xa0m x 9\xc2\xa0m sal\xc4\x97je guls\xc4\x8diomis, m\xc4\x97tydami 25\xc2\xa0cm skersmens kamuol\xc4\xaf ir stengdamiesi \xc4\xafmu\xc5\xa1ti daugiau \xc4\xafvar\xc4\x8di\xc5\xb3 nei var\xc5\xbeovai. Komandas sudaro \xc5\xa1e\xc5\xa1i \xc5\xbeaid\xc4\x97jai - trys aik\xc5\xa1tel\xc4\x97je ir trys ant atsargini\xc5\xb3 suoliuko. Visi sportininkai, nepriklausomai nuo j\xc5\xb3 reg\xc4\x97jimo lygio, privalo \xc5\xbeaidimo metu d\xc4\x97v\xc4\x97ti specialius, nepermatomus akinius. Orientuotis aik\xc5\xa1tel\xc4\x97je padeda i\xc5\xa1kilios aik\xc5\xa1t\xc4\x97s linijos, skambantis kamuolys bei komandos trenerio balsin\xc4\x97s komandos.'